
PARLAMENTUL ROMÂNIEI
Camera  Deputaţilor

Comisia pentru industrii si servicii
Bucureşti, 20.09.2016                             Nr.4c-3/340/2016

AVIZ

asupra proiectului de lege privind aprobarea Ordonanţei de urgenţă a Guvernului nr.16/2016 pentru completarea anexei la Ordonanţa de urgenţă a Guvernului nr.36/2013 privind aplicarea în perioada 2013-2018 a unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare precum şi alte măsuri


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz, care va fi trimis Comisiei pentru muncă şi protecţie socială, cu proiectul de lege privind aprobarea Ordonanţei de urgenţă a Guvernului nr.16/2016 pentru completarea anexei la Ordonanţa de urgenţă a Guvernului nr.36/2013 privind aplicarea în perioada 2013-2018 a unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare precum şi alte măsuri, transmis cu adresa nr.P.L.x324 din 13 septembrie 2016, înregistrată sub nr.4c-3/340 din 14 septembrie 2016.


Proiectul de lege are ca obiect de reglementare, pe de-o parte instituirea derogării de la prevederile art.10 din Ordonanţa Guvernului nr.29/2013 privind reglementarea unor unor măsuri bugetare, în sensul acordării venitului lunar de completare prevăzut de   

Ordonanţa de urgenţă a Guvernului nr.36/2013 şi persoanelor disponibilizate de la Compania Naţională a Uraniului SA, iar pe de altă parte, completarea anexei din ordonanţa de urgenţă mai sus arătată. 


Consiliul Legislativ a avizat favorabil proiectul de lege, cu avizul nr.432/05.05.2016, cu observaţii şi propuneri care au fost însuşite de iniţiatori. 


Proiectul de lege a fost adoptată de Senat în şedinţa din 5.09.2016.                                              

Membrii comisiei au dezbătut proiectul de lege în şedinţa din 20.09.2016. 

În urma dezbaterilor, membrii comisiei au hotărât în unanimitate, să avizeze favorabil proiectul de lege privind aprobarea Ordonanţei de urgenţă a Guvernului nr.16/2016 pentru completarea anexei la Ordonanţa de urgenţă a Guvernului nr.36/2013 privind aplicarea în perioada 2013-2018 a unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare precum şi alte măsuri, în forma adoptată de Senat.

Prin obiectul şi conţinutul său, actul normativ face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.


PREŞEDINTE,
Iulian Iancu

Consilier parlamentar,
Dr.Fiz.Maria Cristina Bălănescu

